John Williams (fotballspiller født 1960)

William John Williams (født 3. oktober 1960 i Liverpool i England) er en engelsk tidligere fotballspiller som spilte én seriekamp for  i 1991 på utlån fra .

På tampen av april i 1991 ankom Williams til Drammen for et tre måneders låneopphold hos . Han var den første spilleren Strømsgodset aktivt hentet inn fra utenfor Skandinavia. Williams hadde ikke spilt kamper siden juletider og hadde siden da vært gjennom to akilles-operasjoner. Oppholdet var for ham en mulighet til å bruke sommeren til å spille seg tilbake i form til starten av neste sesong i England. Strømsgodset trengte ham som makker i midtforsvaret til Frode Johannessen. Lagets trener Harald Ramsfjell beskrev Williams som «pasningssikker og tøff, men kanskje litt treg». Williams debuterte med hederlig innsats for Strømsgodset da han 20. mai kom inn på midtbanen som innbytter den siste halvtimen av en borteseier mot . Han spilte ingen flere A-kamper for Strømsgodset, og evnet ikke å imponere nevneverdig i sine opptredener for reservelaget. Etter å ha slitt med strekk i to uker, reiste Williams tilbake til Bournemouth 8. juni. Ifølge Ramsfjell ble Williams aldri den sportslig suksessen Strømsgodset hadde ønsket seg.

Referanser

Kilder

Eksterne lenker 
 

Engelske fotballspillere
Fotballspillere for Tranmere Rovers FC
Fotballspillere for Port Vale FC
Fotballspillere for AFC Bournemouth
Fotballspillere for Strømsgodset TF
Fotballspillere for Wigan Athletic FC
Fotballspillere for Cardiff City FC
Utenlandske fotballspillere i Norge